Ūras (upė)

Ūras (pranc. ir vok. Our) – upė Belgijoje, Liuksemburge ir Vokietijoje; Zauerio kairysis intakas (Reino baseinas). Prasideda rytų Belgijoje, Aukštųjų Fenų aukštumoje, netoli Biulingeno. Teka į pietus kalvotomis vietovėmis, vietomis sudaro Belgijos-Vokietijos sieną. Už Burgo-Reulando teka beveik ištisai Liuksemburgo-Vokietijos siena. Įteka į Zauerį ties Valendorfu. Didžiausi intakai – Irsenas (kairysis), Ulfas (dešinysis). Ties Viandenu (Liuksemburgas) upė patvenkta.